tomron87/hebrew-wikipedia-sentences-corpus huggingface dataset:
אציו מאמין שאף אחד אינו זכאי לגורל מכאיב שכזה, והוא מסיים את חייו של הנזיר במהירות בעזרת הלהב החבויה שלו.
הוא נעמד בפני הקהל המבולבל ומכריז בפניהם שכל אחד צריך ללכת בדרך משלו, כפי שהוא למד זאת בידי המנטורים שלו.
איב גיימו מיוביסופט אישר ב-26 בנובמבר 2008 את פיתוחו של המשחק השני בסדרת המשחקים במהלך משוב פיננסי של החברה, מה שהוביל להשערות שהמשחק ישנה את התפאורה שלו לתקופה של המהפכה הצרפתית, דבר שהתברר כמוטעה.
סרטון פרסומי שוחרר בידי החברה ב-6 באפריל והראה מפה של איטליה, עיצובים שונים ללהב הנסתר ואת המכונה המעופפת של לאונרדו דה וינצ'י על גבי מגילה.
ב-10 באפריל, מגזין Game Informer פרסם מידע נוסף על המשחק, כולל תמונות של הפרוטגוניסט הראשי אציו, קדימון חדש, ו"הכרזה רשמית" על יציאת המשחק.
בתחילה, עבד על המשחק צוות של כ-240 אנשים, שכמה מהם נשלחו לאיטליה וטיילו בערים ונציה, פירנצה, טוסקנה ורומא.
בתחילת מאי 2009, יוביסופט ציינה שהיא שמה דגש על פיתוח המשחק, ושכעת צוות המפתחים גדל ל-450 חברים, כאשר כ-75 אחוזים ממפתחי המשחק הראשון עבדו על המשחק השני.
ב-1 ביוני 2009, חברת יוביסופט פרסמה קדימון סינמטי בן ארבע דקות בכנס E3, ויום למחרת פרסמה דמו של המשחקיות שאורכו שש דקות במסיבת עיתונאים של סוני.
פטריס דזילה, המנהל האמנותי של יוביסופט מונטריאול ציין כי במשחק זה, לדזמונד יהיה יותר חופש פעולה מאשר רק ללכת מסביב ולחפש אחר רמזים.
בפאנל Assassin's Creed שבכנס קומיק-קון, סן דייגו 2009, הוכרז כי מיני-סדרה בלייב אקשן בת שלושה חלקים בשם "Assassin's Creed: Lineage" תשוחרר ותתאר את האירועים שהובילו לאירועי המשחק, ואת ההיסטוריה של אציו ושל אביו ג'ובאני.
נחשף גם כי הקומיקאי דני ואלאס ידובב דמות חדשה בשם שון הייסטינגס, היסטוריון סרקסטי שעוזר לדזמונד, ופניה של הדמות ימודלו לפי הקומיקאי.
השחקנית קריסטן בל הודיעה שתחזור לדובב את דמותה של לוסי סטילמן.
המשחק תוכנן לצאת לשלוש קונסולות משחקים בו-זמנית, אך חברת יוביסופט הודיעה בספטמבר 2009 כי הגרסה למערכת ההפעלה Microsoft Windows תתעכב לרבעון הראשון של שנת 2010 כדי לתת למפתחים הזדמנות לספק חוויה גרפית טובה יותר.
ב-1 ביוני 2021, נסגר השירות המקוון למשחק.
בראיון שנערך לרגל 15 שנות היווסדו של זיכיון המשחקים, מעצב המשחק ז'אן גודון ציין כי הייתה בתחילה התלבטות אם להמשיך עם דמות המשחק הראשון, אלטאיר אבן לא-אחד, ועם התפאורה הקיימת של ארץ הקודש.
אולם, בסופו של דבר נבחרה תקופת זמן שונה וחדשה יותר, הרנסאנס האיטלקי, שכן היא הייתה מלאה בתככים ומזימות, ובדמות חדשה בשם אציו אודיטורה, אותה למד השחקן להכיר בשלבים שונים בחייה ואשר אישיותה הייתה חביבה יותר מאשר זו של אלטאיר הקר והמחושב.
זאת ועוד, צוות המפתחים רצה ליצור חיבור ומעין סוג של מורשת למשחק המקורי הראשון, ולשלב את כל האלמנטים שהוצגו בו אל תוך התקופה ההיסטורית החדשה בצורה שתהיה הגיונית.
לדבריו של גודון, הייתה זו הפעם הראשונה שצוות המפתחים ערך את השינויים הללו - שינויים שיהפכו לאבן דרך בכל שאר משחקי הסדרה - וזהו תמיד אתגר להישאר נאמנים לזיכיון המשחקים ובאותו זמן לעשות מחווה טובה לתקופת הזמן החדשה שנבחרה.
לסיכום דבריו, הייתה זו הפעם הראשונה שצוות המפתחים הבינו שהם יוצרים לא רק סיפור אחד אלא גם עולם שלם שימשיך להתפתח, והדבר התבטא בין היתר גם בכספת של אחוזת אודיטורה, בה הוצגו מתנקשים שונים מהעבר ונרמז על סיפורים רבים אחרים שיסופרו על פני משחקים עתידיים בסדרה.
כמו כן, העולם השלם יציג שכבות שונות של קווי עלילה מסועפים אך עדיין מחוברים כדוגמת הזמנים המודרניים והציוויליזציה הראשונה, שישתלבו לתוך הנרטיב ההיסטורי בצורת גליפים וחידות היגיון.
ב-20 באוקטובר 2009, חברת יוביסופט הודיעה על מיני-סדרה של סרטים קצרים, שתעלה לשידור ביוטיוב ותספק את סיפור הרקע ואת הצגתן לראשונה של הדמויות שנמצאות במשחק.
הסרטים הקצרים, שנאספו יחדיו לסרט "Assassin's Creed: Lineage", היו בשלושה חלקים והופקו בידי יוביסופט מונטריאול בשיתוף עם Hybride Technologies, חטיבת הפקות של יוביסופט שעבדה בעבר על הסרטים "300" ו"עיר החטאים".
המיני-סדרה התמקדה בדמותו של אביו של אציו, ג'ובאני, וכללה שילוב של לייב אקשן וגרפיקת תלת-ממד.
החלק הראשון יצא ב-27 באוקטובר 2009, כשהשניים הנותרים יצאו ב-12 בנובמבר 2009.
ב-12 בנובמבר 2009, יוביסופט הוציאה מספר פריטים וירטואליים בפלטפורמת PlayStation Home כדי לקדם את יציאתו של המשחק "Assasssin's Creed II" וכן את משחק הספין אוף "Assassin's Creed: Bloodlines" עבור קונסולת המשחקים PlayStation Portable.
פריטים וירטואליים ותלבושת של אציו יצאו גם ל-Xbox Live Marketplace עבור האווטארים של Xbox 360. ב-19 בנובמבר יצאו פריטים וירטואליים נוספים לפלטפורמת Home, בנוסף לתלבושת של אציו ב-26 בנובמבר, שאיתה יכלו השחקנים לשוטט ברחבי הפלטפורמה.
ב-3 בדצמבר שוחררו פריטים בסגנון הרנסאנס האיטלקי של המאה ה-15 בפלטפורמת Home.
תלבושת המתנקש הסגולה של אציו הייתה זמינה להורדה למשחק Little Big Planet, והחל מ-8 בדצמבר 2009 גם ב-PlayStation Network.
המשחק "Assassin's Creed II" הוא הראשון להשתמש בחשבון Uplay לניהול זכויות דיגיטלי של יוביסופט.
התקדמות במשחק מאפשרת צבירת נקודות ששחקנים יכלו לממש כבונוסים בזמן המשחק, ביניהם קריפטה חדשה ותלבושת נוספת של אלטאיר.
למשחק יצא עיבוד ספרותי בנובמבר 2009 בשם "Assassin's Creed: Renaissance" מאת הסופר אוליבר באודן ובהוצאת ספרי פינגווין.
במהלך מגפת הקורונה, חברת יוביסופט הכריזה על קמפיין משחק מהבית, שבו שחקני PC יוכלו להוריד עותק דיגיטלי של המשחק (בין יתר המשחקים שבמאגר החברה) דרך האתר של החברה.
קיימות מספר מהדורות מוגבלות של המשחק "Assassin's Creed II".
המהדורה הלבנה - כוללת את דיסק המשחק, מארז לאספנים בלעדי בצבע לבן, פסל של אציו בחליפה לבנה ומשימה לשחקן יחיד (בזיליקת סנטה מריה).
מהדורת המתנקש האמן (באמריקה הצפונית בלבד) - כוללת את דיסק המשחק, מארז לאספנים בלעדי ממתכת, פסל של אציו, ספרון אמנות, משימות לשחקן יחיד (פאלאצו מדיצ'י ובזיליקת סנטה מריה) ו-DVD עם פסקול המשחק וסרטונים מאחורי הקלעים.
המהדורה השלמה - חברת יוביסופט הוציאה מהדורה זו אחרי מספר תלונות ממעריצי המשחק שלא יכלו להשלים את המשחק כדי להגיע לסינכרון של 100 אחוזים - בגלל הצורך לסיים את מאורות הטמפלרים (שלבים שהיו קיימים במהדורות הלבנה והשחורה בלבד).
בחבילה היו כלולים קודים לשתי חבילות ההרחבה "הקרב על פורלי" ו"מדורת ההבלים" ושלוש מאורות הטמפלרים.
מאוחר יותר יצאה "מהדורת משחק השנה", אשר כללה תוספות תוכן ששולבו לתוך המשחק.
לשתי המהדורות נוסף גם סקין בונוס, אם כי היה צורך בקוד כדי לקבל אותו.
מהדורת הדלוקס (להורדה דיגיטלית דרך חנות פלייסטיישן וסטים בלבד) - כוללת את עותק המשחק, שתי חבילות ההרחבה "הקרב על פורלי" ו"מדורת ההבלים", משימות לשחקן יחיד (פאלאצו מדיצ'י, ארסנאלה ובזיליקת סנטה מריה), ערכת צביעה לתלבושתו של אציו ושדרוג חגורת הציוד של אציו.
גרסת המשחק ל-Microsoft Windows כעת דורשת הפעלה מקוונת חד-פעמית, כשלאחר מכן המשחק יחד קוד ההפעלה וחשבון Uplay יאוחדו ויהיו זמינים גם במצב משחק ללא חיבור מקוון.משתמשים שכבר השיגו את המשחק דרך פלטפורמת סטים יכלו לשדרג לגרסת הדלוקס.
ב-1 בדצמבר 2009, חברת יוביסופט הכריזה על חבילת הרחבה ראשונה למשחק, בשם The Battle of Forli ("הקרב על פורלי"), שיועדה לגרסאות המשחק בפלייסטיישן 3 ובאקס בוקס 360. חבילת ההרחבה תרחיב יותר על העיר פורלי ועל דמותה של קתרינה ספורצה, שהייתה דמות שולית במשחק עצמו.
חבילת ההרחבה יצאה ב-28 בינואר 2010, וכחודש לאחר מכן יצאה חבילת ההרחבה השנייה, Bonfire of the Vanities ("מדורת ההבלים"), בה תואר כיצד אציו חוזר לפירנצה כדי להתמודד מול ג'ירולמו סבונרולה במהלך הבערה המונית של חפצים טמאים.
שתי חבילות ההרחבה מוצגות במשחק כרצפים מספר 12 ו-13, והם משולבים במשחק עצמו ללא הפרעה לפני רצף הזיכרון האחרון במשחק (מספר 14).
הסיבה לכך הייתה שבמקור, שני הרצפים היו מיועדים להיות במשחק עצמו אך נחתכו בגלל מגבלות זמן ושוחררו בהמשך כתוכן להורדה.
הנושא נכתב לתוך תסריט הסיפור כאילו מתקן האנימוס פוגם בכמה רצפי זכרונות, ומאוחר יותר הטכנאית רבקה קריין מסוגלת ליצור טלאי תוכנה שמטפל בבעיה ומאפשר לדזמונד לחוות את זכרונותיו האבודים של אציו.
בנוסף למשימות סיפור חדשות, חבילות ההרחבה מציגות אלמנטים מיוחדים.
כך למשל, חבילת ההרחבה "הקרב על פורלי" מציגה משימה שניתן לחזור עליה (היחידה בכל המשחק), ובה אציו מתפעל את המכונה המעופפת של דה וינצ'י ומתעופף מעל שמי פורלי.
דוגמה נוספת היא אזור דרומי חדש בפירנצה ב"מדורת ההבלים" (שהיה חסר גישה במשחק המקורי).
הוצאות מאוחרות יותר של המשחק כללו את שתי חבילות ההרחבה כבר בנויות לתוך המשחק, ללא כל אפשרות לדלג עליהן.
חשבון "Uplay", המערכת לניהול זכויות דיגיטלי ולהפצה דיגיטלית מרובת המשתתפים של יוביסופט (ולעתיד "Ubisoft Connect") מאפשרת שדרוגים נוספים בתוך המשחק, שניתנים לרכישה על ידי נקודות אותן ניתן לקבל בזמן המשחק.
הפרסים הניתנים במערכת זו הם ערכת נושא למחשב האישי ולפלייסטיישן 3, רקעים לשולחן העבודה, חמישה סכיני הטלה נוספים, התלבושת של אלטאיר אבן לא-אחד ומפת קריפטות של בני משפחת אודיטורה.
שלושה צינוקים המתוארים במשחק - פאלאצו מדיצ'י, בזיליקת סנטה מריה גלוריוזה דיי פרארי וארסנאלה די ונציה - היו דומים לקטקומבות של המתנקשים אך ללא פרסים מיוחדים מעבר לתיבות אוצר ונכללו במהדורה השחורה של המשחק (שנמכרה באירופה ובאוסטרליה).
במהדורה הלבנה היה רק אחד מהם, ואילו במהדורת "המתנקש האמן" של אמריקה הצפונית היו שניים.
בהמשך, חברת יוביסופט הציעה את שלושתם כתוכן להורדה דרך פלטפורמות PlayStation Network ו-Xbox Live.
מאז, תוספות אלו נכללו במהדורת "משחק השנה", "המהדורה השלמה" ו"מהדורת הדלוקס" של המשחק.
ערכת צבע לתלבושת של אציו ניתנת להורדה לאחר הקשת קוד בקניית משחק המובייל "Assassin's Creed II 3D" מחנות האפליקציות של ורייזון תקשורת.
סקין מיוחד זה מופיע כבר במהדורת "משחק השנה", "המהדורה השלמה" ו"מהדורת הדלוקס" של המשחק.
הפסקול למשחק "Assassin's Creed II" הולחן בידי המלחין הדני ג'ספר קיד והוקלט באולפני קפיטול רקורדס עם הרכב מוזיקלי של 35 נגני מיתר ו-13 אנשי מקהלה, ביניהם הזמרת מליסה קפלן.
הפסקול היה זמין להורדה ב-16 בנובמבר 2009. כמו כן, 14 רצועות שמע נכללו בדיסק שבהזמנה המוקדמת למהדורה השחורה של המשחק.
בזמן השיווק למשחק, הקדימון Visions of Venice השתמש בקטע קול מתוך "Genesis" של להקת ג'אסטיס.
מרגע יציאתו של המשחק "Assassin's Creed II", הוא זכה להצלחה מסחרית כלל עולמית לגרסאות המשחק בפלייסטיישן 3 וב-Xbox 360, וביקורות חיוביות פחות לגרסת המחשב האישי.
אתר הביקורות Metacritic העניק לגרסת הפלייסטיישן 3 ממוצע משוקלל של 91 מתוך 100, ולגרסת ה-Xbox 360 ציון 90 - הציון הגבוה ביותר למשחק בסדרת המשחקים.
המשחק דורג במקומות הגבוהים שברשימות מגזינים המדרגים את משחקי הסדרה.
במקום הרביעי ברשימה של המגזינים וושינגטון פוסט, USA Today, IGN ו-The Gamer.
כמו כן, המשחק דורג במקום השישי ברשימות של המגזינים Kotaku ו-Dexerto, ובמקום ה-14 ברשימה של מגזין GameSpot.
סטיבן בוקסר ממגזין הגרדיאן העניק למשחק ציון של 5 מתוך 5 כוכבים, בציינו ש"יש כאלה שאומרים שהמשחק מתחיל בצורה איטית, ושמערכת הבינה המלאכותית של האויב נותנת לך לנצח בקלות, אך יוביסופט קלעה בול במשחק ההמשך הזה: זהו המשחק שכולנו קיווינו שכך יהיה הראשון".
גם וויל טאטל ממגזין GameSpy העניק למשחק חמישה כוכבים וציין בביקורתו כי "לא רק שהמשחק מתעלה יותר על קודמו, מדובר הלכה למעשה באתחול מעמיק לזיכיון.
כמעט כל אלמנט עליו התלוננו מבקרים נזרק מהחלון והוחלף במשהו טוב יותר (או קל, אלגנטי והגיוני יותר), והדברים שזכו לביקורת זכו לליטוש עד כדי שלמות".
סטוארט אנדרוז ממגזין Trusted Reviews העניק למשחק ציון של 4.5 מתוך 5 כוכבים, וקבע שמדובר במותחן היסטורי מסעיר שמתמודד בהרחבה עם חולשתו של קודמו.
לא בדיוק יצירת אמנות רנסאנסית, אך מאוד מאוד קרובה".
מגזין TeamXBox העניק למשחק ציון 9.5 מתוך 10 וציין בביקורת שלו כי "עם סיפור שמקיף 23 שנים ועם תאוריית קשר שנמשכה במשך עידנים, הנרטיב של המשחק הוא מורכב ורחב יריעה שמצריך תשומת לב.
בניגוד לחוסר מוטיבציה במשחק המקורי, המוטיבציה של אציו היא אישית ומיידית.
הוא מתבדח, הוא מפלרטט, והוא גדל בתור דמות בעוד הוא מבקש לנקום באנשים שחיסלו את משפחתו במסעם לחיפוש אחר כוח".
מגזין Computer and Video Games העניק למשחק ציון 9.4 מתוך 10 וציין בביקורת שלו כי "משחק ההמשך מביך את המשחק הראשון והמקורי...
בהיקף שלו, בפרזנטציה ובמגוון המשחקיות שלו".
מגזין IGN העניק למשחק ציון 9.2 מתוך 10, בציינו ש"משחק ההמשך הוא קפיצה יקרה ומדממת דרך איטליה בתקופת הרנסאנס שמביאה כל אספקט שהיה פופולרי במשחק המקורי בו בעת שתיקן הרבה מהחסרונות שלו.
המשחק התפתח ממשחק פעולה מוגדר מראש לחוויית עולם פתוח מפורטת ביותר, החל ממערכת כספים חדשה ועד לקניית נשקים ושריון חדשים, מה שהופך את המשחק למספק ביותר מקודמו".
דייוויד מק'קומב ממגזין Empire העניק למשחק ציון 4 מתוך 5 כוכבים, בציינו ש"סימן אחד בטוח לגבי משחק וידאו מעולה הוא אם אתה מכבה את הקונסולה אך עדיין מרגיש שאתה חי בעולם הווירטואלי שהרגע חקרת".
גם כריס ווייטהד ממגזין Den of Geek העניק למשחק ציון של 4 מתוך 5 כוכבים, בציינו ש"מדובר במשחק יותר מספק לשחק בו, בעזרתה הרבה של עבודת הדיבוב המבריקה שבו".
עוד הוא מציין, שאם מסתכלים מעבר לאיכות המודלים מגלים סיפור וגרפיקה מרהיבה שמושכים אותך לתוך עולמו של אציו.
מגזין הביקורת Edge העניק למשחק ציון 8 מתוך 10, בציינו, כי "חברת יוביסופט מונטריאול הצליחה להעביר משחק שהרגיש בעבר כמו הוכחת קונספט מבלי להחסיר את החוזקות הרבות שבו...
ובסופו של הכל השחקן נשאר עם התפאורה הזאת, הערים האלה ועם אציו - דברים שמוסיפים לחוויה מתמשכת".
מגזין Gamespot העניק לגרסאות הפלייסטיישן 3 ו-Xbox ציון 9 מתוך 10, בציינו ש"מדובר במשחק ענק ויפהפה עם דמות נהדרת, עם שלבי קטקומבות ששמים דגש על משחק פלטפורמה מהנה, וריבוי משימות, נשקים וטכניקות התגנבות יותר מאשר המקורי".
מעל לעשור ליציאתו של המשחק, הוא עדיין זכה לשבחים על הייחודיות שבו.
קייסי אוונס מאתר Medium השתמש במונח "ריאליזם קסום" כדי לתאר את המשחק, והסביר שזהו כלי ספרותי שמשתמש באלמנטים של פנטזיה בתפאורה של העולם האמיתי, בעיקר כדי להמחיש נושא בנוגע לחברה או לחיים.
בהמשך דבריו, הוא משבח את דמותו של אציו אודיטורה, שהיה מהחביבים עליו, אך ציין שמאז יציאתו של המשחק זכה לתחרות מפרוטגוניסטים של משחקי וידאו מתקדמים יותר.
נקודה נוספת אותה ציין בשבחו של המשחק הוא כיצד המשחק תיאר את איטליה בתקופת הרנסאנס.
גרטה גיאטסו ממגזין BGEEK החשיבה את המשחק כ"אוצר יקר ערך" בקרב תעשיית הגיימינג, וציינה שהמשחק מלהיב כל כך עד שיש להעריך אותו אפילו כעשור לאחר צאתו.
גרסת המחשב האישי של המשחק משתמשת בפלטפורמת Uplay של יוביסופט, הכוללת מערכת לניהול זכויות דיגיטלי (בקיצור, DRM) הדורשת מהשחקנים להישאר מחוברים לאינטרנט בזמן המשחק.
בגרסת המכירות המקורית, כל התקדמות שנעשתה לאחר נקודת הציון האחרונה נאבדה אם האינטרנט התנתק.
חברת יוביסופט ציינה בתגובה שאם התנתקות האינטרנט הייתה זמנית, אז המשחק יעבור למצב הפוגה.
בנוסף, החברה ציינה שבמשחק קיימות אינספור נקודות ציון.
ביקורת נמתחה גם על שחקנים שמחוץ לגבולות ארצות הברית וקנדה שלא יכלו לשחק במשחק עקב נקודות חיבור מעטות מדי או יקרות.
מעט לאחר הוצאת גרסת המחשב האישי, החברה טענה שלא נוצרה גרסה פרוצה למשחק.
במהלך סוף השבוע הקרוב, שרתי המשחקים "Silent Hunter 5" ו-"Assassin's Creed II" נפגעו מהתקפת מניעת שירות.
החברה ציינה ש-95 אחוזים מהשחקנים לא הושפעו, אך היו כאלה שניסו להתחבר ונתקלו בבעיית מניעת שירות.
בעקבות כך פותחה אמולציה מיוחדת לטיפול בבעיית ה-DRM, ובהמשך פורסמה ספריה פרוצה שעוקפת את דרישות החיבור.
בעקבות סדרת מתקפות על שרתי החברה, חברת יוביסופט הציעה לשחקני גרסת המחשב האישי את כל התכנים להורדה של המהדורה השחורה, או עותק חינמי של הנסיך הפרסי (2008), Heroes Over Europe, Tom Clancy's EndWar ו-Tom Clancy's H.A.W.X.
מערכת ניהול הזכויות הדיגיטלית שונתה בדצמבר 2010. עד לזמן זה, המשחק כבר לא דרש חיבור רציף לאינטרנט כדי לשחק.
במקום זאת, השחקן היה צריך להתחבר רק בזמן הפעלת המשחק.
בשנת 2012, חברת יוביסופט הודיעה שתשחרר טלאי תוכנה שתסיר את הדרישה להתחבר למערכת ה-DRM.
גרסת המשחק למחשב האישי כעת דורשת הפעלה מקוונת חד-פעמית כשלאחריה המשחק, קוד ההפעלה וחשבון ה-Uplay יאוחדו יחדיו וניתן יהיה לשחק במשחק במצב לא מקוון.
אותו נוהל התבצע גם לכל משחק אחר של יוביסופט שדרש חיבור רציף לאינטרנט.
בהתאם לשיערוך שנעשה לפני שהחלה המכירה הרשמית, חברת יוביסופט הכריזה שהמשחק מכר למעלה מ-1.6 מיליון עותקים בשבוע הראשון ליציאתו - כעלייה של 32% למכירות השבוע הראשון של המשחק המקורי.
נכון למאי 2010, המשחק מכר מעל ל-9 מיליון עותקים.
המשחק "Assassin's Creed II" זכה בקטגוריות משחק השנה ומשחק הפעולה-הרפתקה הטוב ביותר לשנת 2009 בטקס משחקי הווידאו של רשת השידור SpikeTV.
המשחק זכה בשתי המועמדויות "הטובים ביותר של IGN" בקטגוריות המשחק הטוב ביותר לגרסת Xbox 360 ומשחק השנה לגרסת Xbox 360, ובקטגוריית "משחק השנה" במגזינים Game Informer, GamePro, EuroGamer והניו יורק טיימס.
המשחק גם קיבל שבע מועמדויות בטקס "הטובים של שנת 2009" של GameSpot בקטגוריות משחק הפעולה-הרפתקאות, הסיפור, הגרפיקה הטכנית, המוזיקה, משחק ההמשך, הדמות החדשה (אציו) והמשחק הטוב ביותר לגרסת Xbox 360 - כאשר זכה בשניים האחרונים.
בטקס פרסי D.I.C.E של האקדמיה לאמנויות ולמדעים אינטראקטיבים (מלכ"ר), שנחשב למקבילה של פרסי האוסקר למשחקי וידאו - המשחק קיבל מועמדויות בקטגוריית משחק השנה, משחק ההרפתקאות של השנה, הישגים מיוחדים באנימציה, ארט דיירקשן, בימוי, הנדסת משחקיות, מוזיקה מקורית, סיפור מקורי, עיצוב סאונד והנדסה ויזואלית.
המשחק זכה למועמדויות בפרסי מפתחי המשחקים (Game Developers Choice Awards) בקטגוריות "האמנות הוויזואלית הטובה ביותר", "הטכנולוגיה הטובה ביותר" ו"משחק השנה" (אותם הפסיד לטובת Uncharted 2: Among Thieves) ו"עיצוב המשחק הטוב ביותר" (אותו הפסיד לטובת באטמן: ארקהם אסיילום).
המשחק נכלל בספר משנת 2010 "1001 משחקי הווידאו שאתה חייב לשחק בהם לפני שאתה מת", שנכתב בהשראת "1001 אלבומים שאתה חייב לשמוע לפני שאתה מת".
לפני יציאתו של המשחק "Assassin's Creed II" היו כבר שיחות בנוגע למשחק שלישי בסדרת המשחקים, כאשר הועלו השערות לגבי צאצאית ממין נקבה באנגליה שבתקופת מלחמת העולם השנייה.
אולם, השותף לכתיבת הסיפור קורי מיי ציין שהסדרה לעולם לא תתרחש בתקופת הזמן הזו, וזאת משום שמטרת המשחקים הייתה לקחת את השחקנים לתפאורות שלא אופייניות למשחקים של ימינו.
זאת ועוד, פיליפ ברג'רון מיוביסופט ציין שתפאורות אלו יכולות לכלול את אנגליה בימי הביניים שבתקופת המלך ארתור וכן את יפן הפיאודלית - כאשר האחרונה היא אחת החביבות על צוות המפתחים.
אולם, ב-1 במרץ 2012 התברר כי המשחק הבא בסדרה - "Assassin's Creed III" - יתרחש בבוסטון הקולוניאלית בזמן המהפכה האמריקאית, כשהפרוטגוניסט הראשי יהיה יליד אמריקה ששמו ראדונהאגדו.
המשחק "Discovery" מתרחש במהלך הפרקים החסרים של המשחק השני ומופיע בו אציו אודיטורה.
משחק המשך רשמי אשר המשיך ישירות את אירועי המשחק השני יצא ב-16 בנובמבר 2010 לפלייסטיישן 3 ול-Xbox 360 - "Assassin's Creed: Brotherhood".
המשחק כלל פעם נוספת את אציו בתור הפרוטגוניסט הראשי וכלל מצב משחק מרובה משתתפים חדש.
המשחק מתרחש ברובו ברומא, מקום מושבם של בית בורג'ה ושל האבירים הטמפלרים.
האנטגוניסט הראשי הוא צ'זארה בורג'ה, בנו של רודריגו בורג'ה.
Assassin's Creed: Revelations (בתרגום לעברית: "אמונת המתנקש: התגלויות") הוא משחק פעולה-הרפתקאות משנת 2011 שפותח בידי יוביסופט מונטריאול והופץ בידי יוביסופט.
המשחק הוא הרביעי בסדרת משחקי Assassin's Creed והמשך ישיר למשחק הקודם Assassin's Creed: Brotherhood, שמסיים את הטרילוגיה של אציו.
המשחק יצא לקונסולות המשחקים פלייסטיישן 3, Xbox 360 ו-Microsoft Windows בנובמבר 2011. גרסה משופרת של המשחק בהפרדה גבוהה יצאה יחד עם Assassin's Creed II ו-Brotherhood כחלק מהאוסף של אציו לפלייסטיישן 4 ו-Xbox One בנובמבר 2016, ולנינטנדו סוויץ' בפברואר 2022.
בהגיעו לשם, אציו נעשה מעורב בקרב ירושה של כס המלוכה העות'מאני וחייב לחשוף תאוריית קשר של הטמפלרים הביזנטים, שמבקשים להשתלט על העיר ולהשיג את המפתחות לספרייה של אלטאיר לעצמם.
המשחק מציג עולם פתוח ומשוחק מנקודת מבט בגוף שלישי, כאשר הוא מתמקד בכישורי הקרב, ההתגנבות וביכולות הפארקור של אציו ושל אלטאיר כדי להביס את אויביהם ולחקור את סביבתם.
אציו - בו השחקן שולט במרביתו של המשחק - יכול לשוטט בחופשיות בקונסטנטינופול ולהשלים משימות צדדיות שאינן קשורות לסיפור הראשי.
אלטאיר הוא דמות שניתן לשחק בה, אם כי במידה מועטה יותר היות שהוא מופיע רק בסדרת משימות פלשבקים שמתרחשים במסיאף בין השנים 1189 ל-1257. בתקופת הזמנים המודרניים, השחקן משתלט על דמותו של דזמונד מיילס בסדרה של שלבי פלטפורמה מנקודת מבט בגוף ראשון בתוך מתקן האנימוס.
מצב מרובה המשתתפים חוזר מהמשחק הקודם והוא כעת מורחב יותר וכולל מפות חדשות, דמויות חדשות ומצבי משחק חדשים.
המשחק יצא במספר מהדורות, שכמה מהן כללו תוכן בלעדי לזמן קצר.
כך למשל, חלק מהם כללו את סרט האנימציה הקצר בגרפיקת תלת-ממד Assassin's Creed: Embers, שמסכם באופן רשמי את סיפורו של אציו וניתן להורדה בחינם בחנות המקוונת PlayStation Store.
למשחק יצא תוכן להורדה וכלל משימות חדשות, דמויות חדשות למצב מולטיפלייר וכן חבילת הרחבה בשם "הארכיון האבוד" שמוסיף שלבי פלטפורמה למשחק בזמנים המודרניים.
עם צאתו, המשחק קיבל ביקורות חיוביות ברובו, ששיבחו את עיצוב העולם הפתוח אך היו כאלה שמתחו ביקורת על המשחקיות החוזרת והמוכרת ממשחקים קודמים, ועל התוספות החדשות שלקו בחסר בהשוואה לאלה שהוצגו במשחקים קודמים.
המשחק היה להצלחה מסחרית וחצה את רף המכירות של קודמיו.
לאחר משחק זה יצא משחק נוסף בסדרה - Assassin's Creed III, שהציג סיפור ופרוטגוניסט חדש בתקופת העולם החדש של המאה ה-18, בו בזמן שהשלים את סיפורו של דזמונד.
Assassin's Creed: Revelations הוא משחק פעולה והרפתקאות המתרחש בסביבת עולם פתוח ומשוחק מנקודת מבט בגוף שלישי.
המשחק כולל שלושה פרוטגוניסטים - אציו אודיטורה, אלטאיר אבן לא-אחד ודזמונד מיילס.
כאשר משחקים באציו או באלטאיר, המשחק משתמש בנוסחת המשחקיות המוכרת של המשחקים הקודמים, שכוללת שילוב בין קרבות, התגנבות וחקר הסביבה.
בעוד המשחקיות הבסיסית נותרה ללא שינוי מהמשחק הקודם Assassin's Creed: Brotherhood, משחק זה מוסיף מספר אלמנטים חדשים כמו להב הקרס, שמתפקד בתור תחליף ללהב הנסתר המסורתי של אציו - שנשבר בתחילת המשחק.
להב הקרס מיועד לפצות על יכולת התנועה של אציו, שככל שהוא מזדקן כך יכולת התנועה שלו מוגבלת יותר.
הדבר מאפשר לו לטפס על בניינים בצורה מהירה יותר ולהגיע למעקים גבוהים יותר.
הוא מאפשר גם קפיצה מעל מרווחים גדולים יותר וגלישה זוויתית ממקום למקום.
ככל הנראה, להב הקרס מגביר את מהירות התנועה בכ-30 אחוזים.
ללהב הקרס יש גם שימוש בזמן קרב, מה שמאפשר מהלכים משולבים של תפיסה ומשיכת האויב.
אלמנט חדש נוסף במשחק הוא מלאכת הכנת פצצות.
כפי שהוצגה בתחילתו של הסיפור, מכניקה זו של המשחקיות מאפשרת לאציו להתנסות בסוגים שונים של פגזים ושל מרכיבים להכנת פצצות לשימושים שונים, כמו הכנת רימוני עשן להסחת דעתם של השומרים או פיצוצים קטלניים שנועדו לנטרל קבוצות גדולות של אויבים.
קיימים כ-15 סוגים שונים של פצצות במשחק, אם כי ניתן לשאת רק שלושה בכל פעם.
המשחק מתרחש בעיקרו בעיר קונסטנטינופול עם עליית האימפריה העות'מאנית.
גודלה של העיר דומה לגודלה של רומא במשחק הקודם, וכמוה ניתן לשדרג את המבנים על ידי רכישתן של חנויות כמו נשקיות, חנויות ספרים ובתי מרקחת.
מעשה זה לא רק שמאפשר לאציו גישה לשירותי החנות אלא גם הגדלת הרווחים הפסיביים מהכנסות החנויות, שנאגרות בידי הבנק ויש לאסוף אותן בקביעות.
השחקן יכול גם לחדש מבנים ידועים בקונסטנטינופול כמו מגדל גלאטה, איה סופיה וארמון טופקאפי כדי להגדיל את רווחיהם.
מקומות נוספים שניתן לבקר בהם במהלך המשחק כוללים את מסיאף ואת קפדוקיה.
בדומה למערכת "מגדלי בורג'ה" שבמשחק Brotherhood, השחקנים יכולים להשיג בהדרגה שליטה על קונסטנטינופול מידיהם של הטמפלרים באמצעות הריסת המגדלים שנמצאים בכל מחוז בעיר והתנקשות בקפטן הטמפלרים שמוצב שם.
אולם, אלמנט משחקיות זה הורחב, והטמפלרים ינסו להשיג חזרה את השליטה במגדלים אם המוניטין של אציו (או "נודעות לשמצה") יהיה גבוה מהרגיל, ואם השחקן עדיין לא השיג שליטה על מגדלי הטמפלרים האחרים.
כאשר הדבר מתבצע, על השחקן יהיה להגן על המגדל במיני-משחקון בסגנון הגנת מגדלים, שבו הוא שולט בקבוצת מתנקשים הנמצאים על גגות המגדל וחייבים ללחום בגלים מתגברים של חיילים טמפלרים ולגנוב את ציודם.
אלמנט נוסף של משחקיות שחוזר ממשחק קודם הוא היכולת לגייס חניכים מתנקשים ולקרוא להם לתמיכה בזמן משימות או לשלוח אותם למשימות בערים אחרות שנשלטות בידי הטמפלרים מסביב לים התיכון.
החניכים צוברים ניסיון על ידי השלמת חוזים ועולים בדרגה, מה שמאפשר להם לקבל ציוד טוב יותר ולהחליש את השפעת הטמפלרים על אותו אזור.
כאשר שליטת הטמפלרים על העיר חלשה דיה, המתנקשים יכולים להתחיל במתקפה על העיר ולנסות להשתלט עליה.
כדי למנוע מהטמפלרים לכבוש מחדש את העיר, אציו יכול למנות עד חמישה מתנקשים שיהיו מוצבים שם בקביעות.
חניך מתנקש אשר קיבל את הדרגה הגבוהה ביותר יוכל להתמנות ל"אדון המגדל" בכל מגדל שבשליטת המתנקשים בקונסטנטינופול.
הדבר המאפשר להם להעלות בדרגה חמישה מתנקשים נוספים תחתם ולפתוח משימות מיוחדות בכל מחוז, בהן אציו והמתנקשים צדים אחר טמפלר מסוכן ברחבי העיר.
פעולות צדדיות נוספות כוללות משימות פירי ראיס, המלמדות את השחקן את כל סוגי הפצצות אותן ניתן ליצור; להשתתף באתגרי גילדה של אחת מתוך שלוש סיעות הברית במשחק (גנבים, שכירי חרב וצוענים); ומציאת ספרים נדירים שמיועדים למושא אהבתו של אציו, סופיה סרטור.
החפצים שניתן לאסוף במשחק הם תיבות אוצר, רסיסי מידע של האנימוס, ודפי יומן הזיכרונות של הוזיר הגדול אישאק פאשה, שאספתם פותחת משימה סודית בדומה לקטקומבות המתנקשים מהמשחק Assassin's Creed II ומאורתו של רומולוס מ-Brotherhood.
משימה סודית זו היא לחקור את איה סופיה כדי להשיג את השריון האישי של פאשה.
בנוסף לרצפי הזיכרונות של אציו, המשחק מכיל גם שישה רצפי זיכרונות של אלטאיר, שמתגלים כל פעם לאחר שאציו מוצא מפתח נוסף לספרייה במסיאף.
בזיכרונות אלו, אציו חי אירועים מרכזיים מחייו של אלטאיר במסיאף, כשהשחקן שולט באלטאיר.
בנוסף לאציו ולאלטאיר, השחקן מסוגל לשלוט גם בדמותו של דזמונד בזמנים המודרניים, שמוחו תקוע בתוך ליבת האנימוס שידועה בתור "אי אנימוס".
האי משמש כסוג של רכזת, ממנה דזמונד מסוגל להשיג גישה לחמישה רצפי זיכרונות שידועים כ"מסעו של דזמונד", כל עוד השחקן אסף מספיק רסיסי מידע או שברשותו חבילת ההרחבה של "הארכיון האחרון".
רצפי הזיכרונות הללו מוצגים בצורה שונה מה שהוצג עד כה בסדרת המשחקים, מאחר שהם דורשים משחק בשלבי פלטפורמה וחידות הגיון, כאשר הסיפור מסופר על ידי קריינות של דזמונד, שנזכר בחייו לפני מאורעות המשחק הראשון.
גרסאות הקונסולה של המשחק תומכות במצב סטריאוסקופיה תלת-ממדית גם למסכי הטלוויזיה התלת-ממדיים וגם הדו-ממדיים.
כל סרטוני המשחקיות והסינמטוגרפיה של Revelations תומכים בתלת-מימד.
משחקיות המולטיפלייר חוזרת במשחק Revelations, ומתבססת על מצבי המשחק הבסיסיים שהוצגו ב-Brotherhood עם דמויות חדשות, מקומות חדשים, ציוות וממשק משחק משופרים.
לפני פרסומו, חברת יוביסופט ציינה שלמרות שמצב מרובה המשתתפים חוזר, יש התמקדות גדולה יותר בנרטיב הסיפור, היות שהוא חשוב יותר בזיכיון המשחקים.
כאשר השחקנים עולים בדרגה במצב המולטיפלייר, הם מתקדמים בדרגה הטמפלרית שלהם כעובדי אבסטרגו, וניתנת להם גישה מקיפה יותר למידע על החברה.
מצבי מולטיפלייר חדשים מתווספים לאלה המוכרים ממשחק קודם, ביניהם "קווסטים עלילתיים", כמו גם מצב "כבוש את הדגל" המבוקש מאוד.
כמה ממפות מצב המולטיפלייר מתבססות באי רודוס.
בין התוספות החדשות הוא מצב מולטיפלייר בשם "תחרות עד מוות", ששונה ממצב משחקיות קודם בכך שלא קיים מצפן שמצביע לכיוון המטרה.
במקום זאת, יש סממן מרובע בפינה הימנית העליונה של המסך שמראה את המטרה ומהבהב בכחול כשהשחקן נכנס לטווח הראייה שלה.
קיימת גרסה פשוטה יותר של "תחרות עד מוות", וכל היכולות וההטבות של השחקן מוסרות בה.
מצב המולטיפלייר מוגן בידי המערכת לניהול זכויות דיגיטלי Uplay בקונסולות פלייסטיישן 3 ו-Xbox 360, ונדרש קוד להפעלתו.
הקודים מסופקים בכל עותק חדש של המשחק, אך כולם מקושרים לחשבון Uplay יחיד.
משמעות הדבר היא, ששחקנים שרכשו את המשחק מיד שנייה יצטרכו לרכוש קוד חדש כדי לקבל גישה למצב המולטיפלייר.
שחקני מערכת Uplay יוכלו לקנות קוד בצורה מקוונת או להפעיל גרסת ניסיון חינמית שלה.
שחקנים אשר רכשו את המשחק בהזמנה מוקדמת של מהדורות מסוימות קיבלו שלוש דמויות מולטיפלייר בלעדיות: ליצן עות'מאני, צלבן ורופא עות'מאני.
שחקנים אשר שיחקו במצב המולטיפלייר של Brotherhood קיבלו את הקורטיזנה, דמות שהופיעה במצב המולטיפלייר של Brotherhood.
דמויות ומפות נוספות התווספו למצב המולטיפלייר בהמשך באמצעות תוכן להורדה.
חברת יוביסופט הודיעה ששרתי Revelations, בנוסף לאלה של כותרים ישנים אחרים של החברה, ייסגרו ב-1 בספטמבר 2022 - תאריך שנדחה ל-1 באוקטובר 2022. הדבר גרם לכל ההישגים והפרסים שקשורים למצב מרובה המשתתפים בגרסאות הקונסולות להיות בלתי ניתנים להשגה.
המשחק מציג את שלוש הדמויות הראשיות עד כה - דזמונד מיילס, אלטאיר אבן לא-אחד ואציו אודיטורה דה פירנצה.
חלקו העיקרי של הסיפור לוקח את אציו לעיר קונסטנטינופול (איסטנבול של ימינו) בשנת 1511 לספירת הנוצרים, במהלך עלייתה של האימפריה העות'מאנית.
ניתן לחקור בחופשיות ארבעה מחוזות של העיר - קונסטנטין, באיזיט, אימפריאל וגלאטה.
אציו גם נוסע בקצרה לקפדוקיה, שחלקה הגדול מצוי מתחת לפני השטח ומאוכלס בידי טמפלרים, ולעיר מסיאף, שבה ממוקמת טירת המתנקשים העתיקה (ואשר הופיעה במשחק הראשון).
הוא מגלה שאלטאיר אטם את הכוח שישים קץ לסכסוך הממושך בין המתנקשים לטמפלרים בין כותלי הטירה, והחביא את המפתחות ברחבי העיר קונסטנטינופול.
המשחק גם ממשיך את סיפורם של דזמונד ושל אלטאיר בעקבות אירועי המשחקים הקודמים בסדרה.
אחרי שדזמונד נפל לתרדמת בסוף Assassin's Creed: Brotherhood, הוא נותר לכוד באנימוס 2.0 שם הוא מוצא מצב בטוח שנקרא "החדר השחור".
עוזרת לו תודעתו השמורה של קליי קצ'מרק/נבחן מספר 16, נושא המחקר הקודם של תאגיד אבסטרגו, ודזמונד חייב למצוא את נקסוס הסנכרון - זיכרון מרכזי שמקשר אותו עם אלטאיר ואציו, שימזג מחדש את תודעתו המרוסקת ויעיר אותו מהתרדמת.
חלקו של אלטאיר בנרטיב הסיפור מסופר על ידי סדרת פלשבקים, אותם חווה אציו לאחר שמצא כל אחד מהמפתחות במסיאף, שמחזיקים בזיכרונות של אלטאיר.
נרטיב הסיפור של אלטאיר מתרחש בין השנים 1189 - 1257 ומתאר כמה רגעים מרכזיים בחייו, במיוחד מאבקיו להוביל את המתנקשים לעידן חדש אחרי שהפך למנטור שלהם.
דמויות נוספות מהמשחק כוללות את יוסוף טזים, פירי ראיס, טאריק ברלטי, הוזיר הגדול איסחאק פאשה, הסולטאן באיזיט השני, אל מועלם וניקולו ומפאו פולו.
אחרי אירועי המשחק הקודם, שון הייסטינגס נשאר ברומא כדי להיות נוכח בהלוויה של לוסי סטילמן, בעוד רבקה קריין לוקחת את דזמונד השרוי בתרדמת לאביו ויליאם מיילס בניו יורק.
כדי להציל את מוחו, השניים שמים אותו במצב בטוח של האנימוס, "החדר השחור".
דזמונד מתעורר באי אנימוס, תוכנה ניסיונית בתוך החדר השחור, ונפגש עם תודעתו של קליי קצ'מרק, נושא המחקר הקודם של תאגיד אבסטרגו, שמסביר שעל דזמונד לרפא את מוחו על ידי כך שיחייה את זיכרונות אבותיו במלואם, ובנקודה זו האנימוס יוכל להפריד את דזמונד מאבותיו ולהעיר אותו.
דזמונד חוזר לנקודת מבטו של אציו, שבשנת 1511 עורך מסע לטירת המתנקשים העתיקה במסיאף, אחרי שלמד אודות ספרייה שנבנתה שם בידי אלטאיר.
אציו מוצא שמסיאף שורצת בטמפלרים לאחר שהשתלטו עליה, והם מנסים להוציאו להורג, אך הוא נמלט ומגלה שאלטאיר אטם את הספרייה שלו בעזרת חמישה מפתחות.
אציו עורך מסע לקונסטנטינופול, שם הטמפלרים מצאו כבר מפתח אחד ומתכוונים להשתמש בו כדי למצוא את המפתחות האחרים.
בעיר, אציו פוגש במנהיג המתנקשים העות'מאנים יוסוף טזים ומתיידד עמו, ובסטודנט צעיר בשם סולימאן.
הוא פוגש גם בסופיה סרטור, נוסעת איטלקייה ובעלת חנות ספרים.
השניים מתאהבים בעוד הם מחפשים אחר המפתחות, שהוחבאו בידי ניקולו ומפאו פולו.
בינתיים, הנסיכים העות'מאנים אהמט וסלים נאבקים ביניהם על תואר הסולטנות.
סולימאן חושף את עצמו בפני אציו כבנו של סלים, ומבקש ממנו לחקור את הטמפלרים הביזנטים, שמנסים לנצל את המאבק לירושה לטובתם.
אציו מגלה שמנואל פלאולוגוס מגייס צבא בתמיכת הטמפלרים כדי להפיל את שלטונם של העות'מאנים ולהקים מחדש את האימפריה הביזנטית.
אציו עורך מסע למחבוא הטמפלרים בקפדוקיה, שם הוא מתנקש בחייו של מנואל ומשיג את המפתח האחרון.
אולם, הוא מגלה שאהמט הוא מנהיג הטמפלרים האמיתי, שמבקש לפתוח את הספרייה של אלטאיר ולהשתמש בכוח שבפנים כדי לשים קץ לסכסוכים שמפלגים בין בני האדם.
במהלך זמן זה, אציו משתמש במפתחות כדי לחזות ברגעים מסוימים בחייו של אלטאיר.
הוא לומד שאחרי שאלטאיר הרג את המנטור הבוגדני שלו, אל מועלם, הוא לקח שליטה על מסדר המתנקשים וניסה לשקם אותו, אך נאלץ להתעמת עם חברו לשעבר, עבאס סופיאן.
בזמן שאלטאיר ואשתו מריה היו הרחק ונלחמו בפלישת המונגולים, עבאס ביים הפיכה, לקח שליטה על מסדר המתנקשים והוציא להורג את בן הזקונים של אלטאיר, סף.
אלטאיר ביקש לנקום בו, אך מריה ניסתה לעצור בעדו ונהרגה אף היא.
בעקבות כך, אלטאיר כפה על עצמו גלות אך בהמשך חזר להרוג את עבאס והחזיר לעצמו את המנהיגות על המתנקשים.
שנים לאחר מכן, אלטאיר קידד את זיכרונותיו במפתחות לפני שמסר אותם לניקולו למשמר.
אציו חוזר לקונסטנטינופול ומגלה שאהמט הרג את יוסוף וחטף את סופיה, בדרשו את המפתחות בתמורה לחייה.
אציו מסכים, אך אחרי שהציל את סופיה רדף אחרי אהמט והשיג חזרה את המפתחות.
כאשר סלים - שהפך לסולטאן - הורג את אהמט, הוא חס על חייו של אציו לאחר שסולימאן התערב לטובתו.
אולם, הוא מקבל פקודה לעזוב את קונסטנטינופול לתמיד.
אחרי השלמת הזיכרון, האנימוס מתחיל למחוק את המידע העודף.
קליי קצ'מרק מקריב את עצמו כדי למנוע את מחיקת תודעתו של דזמונד.
אציו וסופיה חוזרים למסיאף, שבה אציו פותח את הספרייה של אלטאיר ומוצא שהיא ריקה למעט שלד של אלטאיר שמחזיק במפתח שישי.
באמצעות זכרונות המפתח השישי, אציו מגלה שהספרייה היא למעשה כספת שנועדה לאכלס את תפוח עדן של אלטאיר, ושאלטאיר אטם את עצמו בתוכה כדי להגן עליו.
בהבינו עד כמה אלטאיר איבד בגלל האובססיה שלו בחיפוש אחר ידע, אציו בוחר להשאיר שם את התפוח, באומרו ש"ראה מספיק בשביל חיים שלמים".
לאחר מכן, הוא מדבר ישירות לדזמונד ביודעו שזה האחרון צופה, ומקבל את העובדה שהוא עצמו שליח עבור מסר.
מתוך תקווה שדזמונד ימצא את התשובות שהוא לא מצא, ויגרום לכך שהסבל של כולם ישתלם בסופו של דבר, אציו מפעיל את התפוח של אלטאיר לפני שמחליט לפרוש ממסדר המתנקשים במטרה לחיות חיים שלווים עם סופיה.
התפוח מציג מסר מיופיטר, חבר הציוויליזציה הראשונה, שמסביר שהגזע שלו חקר שיטות שונות להציל את כדור הארץ מפני השמדה, ואסף את כל המידע לכספת מרכזית אחת, המקדש הגדול.
יופיטר אומר לדזמונד שעליו למצוא את המקדש לפני שההתפרצות הסולארית הקרובה תהרוג את כל האנושות.
דזמונד מתעורר מהתרדמת שלו, ומוצא את רבקה, שון ואביו ויליאם לצידו ואומר להם שהוא יודע מה עליהם לעשות בדיוק לפני שהם מגיעים למקדש הגדול.
למצב המולטיפלייר של המשחק יש עלילה משלו, המסופרת מנקודת מבט של הטמפלרים.
אחרי שהשחקן הרשים את וורן וידיק בשלב הראשון של תוכנית האימונים של האנימוס באבסטרגו, הוא נבחר לשלב שני להמשך אימוניו.
הוא מקודם לדרגת מאסטר הטמפלרים וניתנת לו גישה למעגל הפנימי של מסדר הטמפלרים, בעוד מושתל בו גלאי להוכחת נאמנותו.
אחרי שהגיע לרמה 50, הוא נחשב לסוכן פעיל וניתנת לו המשימה לאתר וללכוד את המנטור הנוכחי של מסדר המתנקשים, ויליאם מיילס.
במהלך הזמן בו שהה בחדר השחור, דזמונד חווה ללא רצונו את זיכרונותיו של קליי קצ'מרק ולומד יותר על חייו.
קליי נזכר בחוסר אישורו של אביו לשאיפותיו בחיים, ושרצה שבנו יהיה מהנדס כדי שיוכל לכלכל את משפחתו.
קליי האמין שהתמקדותו של אביו בכסף היה הגורם שהרחיק מהמשפחה את אשתו, אמו של קליי.
בסופו של דבר, ויליאם מיילס ניגש אליו ומציע לו להצטרף למסדר המתנקשים.
בשנת 2010 הוא קיבל הוראה להסתנן לתוך מעבדת פרויקט האנימוס בתאגיד אבסטרגו ברומא כדי לחשוף מה וורן וידיק ניסה להשיג באמצעות חקירת זיכרונותיהם הגנטיים של מתנקשים שונים.
לוסי סטילמן, מתנקשת בעצמה, התבקשה להתמקם בתאגיד כדי לחלץ את קליי ברגע שמשימתו תושלם.
קליי הופך לנבחן מספר 16 של פרויקט אנימוס, ונאלץ לחיות מחדש את זיכרונות אבותיו עד לנקודה שבה איבד את שפיותו, לא לפני שהבין שוידיק חיפש את מיקומן של פיסות עדן השונות.
וידיק התמקד בחיפוש אחר תפוח עדן, שנועד להישלח באמצעות לוויין ולשלוט במחשבות האנושות כולה.
קליי גם היה עד בחשאי לשיחות בין לוסי לבין וידיק, וגילה שלוסי בגדה במסדר המתנקשים והצטרפה לטמפלרים בגלל חוסר האמון שלה בויליאם מיילס ושהרגישה מבודדת בידי המתנקשים.
כדי להשיג את התפוח, וידיק תכנן את "פרויקט סירנה", שיוודא שלוסי תרחיק את דזמונד מתאגיד אבסטרגו ותעביר אותו למקום "בטוח" יותר, שבו תשתמש במשאבים של המתנקשים כדי לאתר את מיקומו של התפוח לפני שתמסור אותו לידי הטמפלרים.
כאשר לוסי מגלה שקליי גילה את תוכניתם, היא נפטרת מהעדויות שמוכיחות כי ידע את האמת וכלאה אותו בתוך התאגיד - גם כדי להגן עליו וגם כדי לשמור על נאמנותה בסוד.
זיכרונות אלה ממשיכים בלולאה עד אשר דזמונד אוסף את הרסיסים הפזורים מסביב, שמאפשרים לו לגשת לזיכרון האחרון.
בתוך הזיכרון, קליי שולח מייל לאביו ומבקש ממנו לא לדאוג לגבי היעלמותו, מכיוון שהוא מצא מטרה גדולה יותר לשרת, דבר המנבא את התאבדותו.
המשחק Assassin's Creed: Revelations תוכנן תחילה כמשחק עבור קונסולת המשחקים נינטנדו 3DS ונקרא במקור Assassin's Creed: Lost Legacy.
הוא התמקד במסעו של אציו לעיר המתנקשים לשעבר מסיאף שבמזרח, היכן שיגלה את מקורותיו של מסדר המתנקשים.
המשחק הוכרז לראשונה במסיבת עיתונאים של נינטנדו בתערוכת E3 2010, אך מאז בוטל ללא כל הכרזה רשמית, והרעיון המקורי נשמר והתפתח לכדי המשחק Revelations.
בפברואר 2001, איב גיימו אישר שהמשחק הבא בסדרה ייצא בשנה הפיסקלית הבאה, שמתחילה ב-1 באפריל 2011 ומסתיימת ב-31 במרץ 2012.
ב-29 באפריל 2011 נחשף שמו הרשמי של המשחק בעמוד הפייסבוק של זיכיון המשחקים, כשהקישור הוביל לקובץ פלאש.
הקדימון כלל את המילים "אלטאיר אבן לא-אחד, בנו של אף אחד" בשפה הערבית, דבר שרמז שייתכן ואלטאיר - הפרוטגוניסט של המשחק הראשון - יהיה הגיבור הראשי גם כאן.
סרטון מקדים שלישי הראה את העיר קונסטנטינופול, ונרמז שהיא תהיה התפאורה למשחק.
מגזין Xbox World 360 ציין במאמר מאפריל 2011 שהמשחק Revelations הוא אינו Assassin's Creed III, אך רמז שגם משחק זה נמצא בשלבי פיתוח.
בנוסף, המגזין ציין שייתכן ו-Revelations יהיה גרסה מצומצמת נוספת בסגנון המשחק Brotherhood.
ב-5 במאי, מגזין Game Informer פרסם מדע על המשחק, והוא הוכרז "באופן רשמי" בתערוכת E3 של שנת 2011.
המשחק פותח בעיקרו בידי יוביסופט מונטריאול שבקנדה, ותהליך הפיתוח נעשה בשיתוף חמש חטיבות נוספות של יוביסופט מאנסי, מאלמה, קוויבק, סינגפור ובוקרשט.
הכותב הראשי דרבי מק'דוויט ציין שהמשחק לא יענה על השאלות הבוערות שמערפלות את הסדרה בעיקר משום שסיפורו של דזמונד ממשיך, אך המעריצים יוכלו לגלות יותר על חייהם של אציו ושל אלטאיר ואיפה הם משתלבים בכל הסיפור.
עוד הוא ציין, ש-85 אחוזים מהעלילה הכללית של סדרת אססינס קריד כבר ממופה, שהקו העלילתי של אלטאיר נכתב במשך שנתיים, ושגורלו הסופי של אציו הוחלט במהלך פיתוחו של המשחק Brotherhood.
המדובב לקולו של דזמונד מיילס, נולאן נורת', עודד את חברת יוביסופט לאמץ טכניקה של לכידת תנועה בדומה למשחק Uncharted של חברת Naughty Dog, ובציינו כי קיים ניתוק בין עבודת הדיבוב והבעות הפנים של הדמויות לבין לכידת התנועה של הדמות, שנעשית בנפרד בידי שחקנים אחרים.
גרסת המחשב האישי של המשחק אינה מאלצת את השחקנים להתחבר במצב מקוון, כמו במשחקים קודמים, וזאת למרות טענתה של חברת יוביסופט שמדובר בהצלחה ומדובר בהפחתה של פיראטיות בחיבור המקוון.
זאת ועוד, המערכת לניהול זכויות דיגיטלי הוסרה לגמרי מהמשחקים לשחקן יחיד בתקופה זו, אם כי עדיין נדרש חיבור מקוון בעת הפעלת המשחק לראשונה.
לאחר מכן, קוד ההפעלה יתאחד עם חשבון השחקן ואין יותר צורך בהפעלה מחודשת באותו חשבון.
הדבר מתאפשר גם בהתקנת המשחק במחשב אחר, ומשמעות הדבר היא שניתן יהיה לשחק במשחק במצב לא מקוון.
ב-10 באוגוסט 2011, חברת יוביסופט הכריזה על גרסת בטא קצובה בזמן למצב המולטיפלייר של Revelations בחנות המקוונת PlayStation Network.
גרסת הבטא החלה ב-3 בספטמבר ונמשכה עד ל-17 בספטמבר, בלעדית למנויי חשבונות PlayStation Plus ו-Uplay בפלייסטיישן 3. ב-8 בספטמבר נפתחה גרסת הבטא לכלל המנויים בעלי חשבון PlayStation Network.
גרסת הבטא הציעה גישה לתשע דמויות (זקיף, חיל מצב, שומר, וזיר, תספיאן , דיאקון, תותחן, תכסיסן ואלוף - כאשר לכל אחת יכולות שונות משלה), שלוש מפות (בית חולים לאבירים, אנטיוכיה, גלאטה) וארבעה מצבי משחק ("מבוקש" ו"ציד" הקודמים, אליהם מצטרפים מצבי "תחרות עד מוות" ו"תקיפת ממצאים").
חברת המשחקים Media Molecule הכריזה ב-15 בנובמבר 2011 על תלבושת של אציו לדמותו של איש השק ב-Little Big Planet 2, וזאת במטרה לקדם את המשחק Revelations.
כל העותקים של המשחק ליום הראשון של המכירות כללו גם את המשחק הראשון כחלק מבאנדל בפלייסטיישן 3 חברת יוביסופט קראה להכרזה זו כ"שותפות מיוחדת" בינה לבין Sony Computer Entertainment באמריקה, ושהעסקה תקפה רק לאירופה.
בנוסף, חברת יוביסופט פרסמה אוסף אווטארים של המשחק עבור Xbox 360, שכלל גם אביזר של קודקס, הברדס השחור של דזמונד, ועיט מיניאטורי.
בנוסף, נכללו תלבושות של אציו, התותחן, השומר, הזקיף וחיל המשמר לדמויות נשיות בלבד.
קיימות מספר מהדורות שונות של המשחק Revelations - "מהדורת האנימוס", "מהדורת האספנים" ו"המהדורה המיוחדת" היו זמינות לכל הפלטפורמות רק באירופה, אוסטרליה וניו זילנד, בעוד "מהדורת החותם" הייתה זמינה לכל הפלטפורמות באמריקה הצפונית דרך גיימסטופ.
אלה אשר הזמינו את המשחק בהזמנה מוקדמת דרך גיימסטופ שודרגו באופן אוטומטי למהדורת החותם ללא עלות נוספת.
מהדורת החותם כללה מארז אקסקלוסיבי, משימה נוספת לשחקן יחיד ("כלא של ולאד המשפד"), דמות מולטיפלייר בלעדית (ליצן עות'מאני), שדרוגים לקיבולת הנשק, סרט אנימציה קצר בגרפיקת תלת-ממד ("Assassin's Creed: Embers") ופסקול המשחק.
המהדורה הבלעדית לפלייסטיישן 3 כללה את המשחק הסטנדרטי בנוסף לגרסה המלאה של המשחק הראשון.
מהדורה זו הייתה זמינה רק עבור אלה שביצעו הזמנה מוקדמת.
מהדורת האנימוס כללה מארז קופסת אנימוס, אנציקלופדיה מפורטת, סרט האנימציה "Assassin's Creed: Embers" ואת פסקול המשחק.
תוכן בתוך המשחק כלל את משימת הכלא של ולאד המשפד, שריון ברוטוס מתוך המשחק Assassin's Creed: Brotherhood, שדרוגים לקיבולת הנשק ושתי דמויות מולטיפלייר נוספות (הצלבן וליצן עות'מאני).
המהדורה המוזהבת היא מהדורה בלעדית למחשב האישי, שניתנת לרכישה דרך חשבון Uplay וסטים וכוללת את כל התכנים להורדה ושניתנים להשגה דרך חשבון Uplay.
המהדורה המיוחדת - כללה את דיסק המשחק, מארז קופסה סטנדרטית עם אמנות בלעדית, פסקול המשחק המקורי, דמות מולטיפלייר בלעדית (הצלבן והליצן העות'מאני) ושריון בלעדי לאציו (שריון טורקי).
מהדורת החותם - כללה את דיסק המשחק, מארז בגרסת שחור ולבן של אמנות הקופסה הסטנדרטית, פסקול המשחק המקורי, סרט Assassin's Creed: Embers, משימה בלעדית לשחקן יחיד ("כלא של ולאד המשפד"), דמות מולטיפלייר בלעדית (הליצן העות'מאני) ושדרוגי יכולת עבור כדורי אקדח מוסתר, פצצות וחצי קשת מוצלבת.
מהדורת הזהב (להורדה בלבד) - כללה את המשחק, משימה בלעדית לשחקן יחיד ("כלא של ולאד המשפד"), חבילת ההרחבה "הארכיון האבוד", דמות מולטיפלייר בלעדית (הצלבן, הליצן העות'מאני והרופא העות'מאני), שריון בלעדי לאציו (שריון טורקי ושריון ברוטוס), חליפת הגלימה של אלטאיר ושדרוגי יכולת עבור כדורי אקדח מוסתר, פצצות וחצי קשת מוצלבת.
המהדורה העות'מאנית - כללה את דיסק המשחק, מארז בלעדי, משימה בלעדית לשחקן יחיד ("כלא של ולאד המשפד"), חבילת ההרחבה "הארכיון האבוד", דמות מולטיפלייר בלעדית (הצלבן, הליצן העות'מאני והרופא העות'מאני), שריון בלעדי לאציו (שריון טורקי ושריון ברוטוס), חליפת הגלימה של אלטאיר ושדרוגי יכולת עבור כדורי אקדח מוסתר, פצצות וחצי קשת מוצלבת.
המוזיקה במשחק הולחנה על ידי המלחין הדני ג'ספר קיד, שיצר גם את הפסקול של המשחקים הקודמים בסדרת Assassin's Creed.
קיד שיתף הפעם פעולה עם המלחין הסקוטי לורן באלף.
הפסקול שוחרר באופן דיגיטלי ב-15 בנובמבר 2011. באלף - יחד עם המפיק האנס צימר - הלחין את הנעימות לסצנות הסינמטיות ולמצב המולטיפלייר, בעוד קיד הלחין את רוב המוזיקה לאלמנטים של המשחקיות.
שחקנים אשר ביצעו הזמנה מוקדמת של מהדורת החותם של המשחק קיבלו רק את הדיסק הראשון של הפסקול המלא.
מערכת החשבון Uplay של יוביסופט מאפשרת שדרוגים נוספים בתוך המשחק, שניתנים להשגה על ידי צבירת נקודות תוך כדי משחק.
הפרסים אותם ניתן לקבל הם ערכת נושא למחשב האישי ולפלייסטיישן 3, משימות בלעדיות באזור הים התיכון וחבילת מולטיפלייר שפותחת דמות חדשה (אביר).
ביום הפרסום הראשון של המשחק, חברת יוביסופט הודיעה שהיא עובדת על מספר תכנים להורדה.
הראשון מביניהם, שיצא בדצמבר 2011, היה חבילת דמויות שהוסיפה ארבע דמויות חדשות למצב המולטיפלייר - הקברניט, הפיראט, שודד הדרכים והגלדיאטור.
חבילת מפות הנוסע בים התיכון
חבילת התוכן להורדה השנייה שהוכרזה הייתה חבילת מפות הנוסע בים התיכון, ששוחררה ב-24 בינואר 2012 וכללה שש מפות חדשות למצב מולטיפלייר, כאשר שלוש מתוכן לקוחות מתוך Brotherhood.
התוכן להורדה האחרון שיצא למשחק נקרא "הארכיון האבוד", והוא שוחרר ב-28 בפברואר 2012. הוא מוסיף קמפיין חדש לשחקן יחיד בדומה לרצפי הזכרונות "מסעו של דזמונד" מהמשחק המקורי, בנוסף לתוכן הבלעדי שיצא למהדורות השונות.
התוכן להורדה זמין לרכישה בנפרד ובמארז באנדל עם המהדורה העות'מאנית והמהדורה המוזהבת.
המשחק Assassin's Creed: Revelations קיבל ביקורות חיוביות ברובו מהמבקרים.
אתרי הביקורות GamRankings ו-Metacritic העניקו לגרסת הפלייסטיישן 3 ממוצע משוקלל של 80 מתוך 100, לגרסת Xbox 360 ציון של כ-79% ו-80, בהתאמה, ולגרסת המחשב האישי ציון של כ-74% ו-80, בהתאמה.
המגזין המקוון IGN העניק למשחק ציון 8.5 מתוך 10 בציינו כי "זהו משחק האססינס קריד הטוב ביותר עד כה, אפילו אם ניצחון זה הושג במרחק קצר ולא בקילומטרז'.
אם עקבתם אחרי חייהם של אציו ושל אלטאיר עד עתה, אתם חייבים לעצמכם לראות את הרפתקאתם האחרונה".
המגזין המקוון UP1.com העניק למשחק ציון B+, בציינו כי בזמן שהמשחק חסר את אותו שיפור משמעותי או מכניקה בולטת שהגדירו את Assassin's Creed II ואת Assassin's Creed: Brotherhood, עדיין מדובר במכתב פרידה משובח מדמויותיהם של אלטאיר ואציו".
בהשוואה לשאר משחקי הסדרה, המשחק דורג במקומות הנמוכים שברשימות מגזינים המדרגים אותם.
אולם, הוא דורג במקום הראשון ברשימות של המגזינים GAMINGbible (אשר הכליל את הטרילוגיה של אציו בדירוג), ו-We Got This Covered, במקום השלישי ברשימה של המגזין PC Invasion, ובמקום החמישי ברשימות של המגזינים וושינגטון פוסט, The Sun, ספורטס אילוסטרייטד Insider Gaming ו-Dexerto.
ובמקום ה-14 ברשימות של המגזינים Game Rant ו-Polygon.
מגזין הביקורות Edge העניק למשחק ציון של 7 מתוך 10, בציינו כי "שלא כמו המשחק המקורי והאלגנטי, שהזדקן יפה אך נותר ללא דופי ברגע שמגיעים לסופו, זיכיון אססינס קריד התפשר בשקט למגבלות הזיקנה".
מגזין Eurogamer גם העניק ציון של 7 מתוך 10, בציינו כי "היכן ש-Brotherhood הגביר את הריגוש בלהיות אציו אודיטורה, הרי ש-Revelations מסיח את הדעת ממנו.
אציו יכול להיראות זקן יותר, אך סדרת המשחקים היא זו שמראה את גילה האמיתי".
מגזין VideoGamer העניק למשחק ציון של 7 מתוך 10, בציינו כי "בפעם הראשונה, משחק אססינס קריד חדש הוא גרוע יותר מקודמו, כאשר זמן הפיתוח המקוצר השפיע רבות על איכות המשחק".
עוד הוא הוסיף וציין ש"זהו משחק של 'כמעט' ו'מה-יכול-היה-להיות', שניתן לסכם אותו במכניקה החדשה של להב הקרס, אלמנט חדש כביכול שלמעשה רק מגביר את יכולתו של אציו במעט, ומאפשר לו לגלוש מדי פעם בין בניינים".
מגזין GamePro העניק אף הוא ציון 7 מתוך 10, בציינו כי "בבסיסו, עדיין מדובר במשחק אססינס קריד שלמדנו לאהוב בשנים האחרונות, ועדיין מדובר בהשקעה תקופתית טובה.
בנוסף, מדובר במשחק מגשר נחוץ מאוד למשחק הממשיך, שכבר הוכרז.
אולם, מחויבות איננה יכולה הסיבה היחידה לשחק במשהו, ולמרבה הצער, זה המקרה בקמפיין השגרתי לשחקן יחיד שבמשחק".
מגזין Game Informer העניק למשחק ציון של 8.75 מתוך 10, בציינו ש"נעשה שימוש במספר אלמנטים חדשים כדי להעניק למשחק תחושה רעננה ושונה מקודמיו.
במסע זה של מגוונוּת רחבה וזהות ייחודית של המשחקים הקודמים, Revelations עושה דילוגים שקשה להתעלם מהם.
אולם, המשחק מציע יותר ממה שהיה מעולה בזיכיון המשחקים, וזה מספיק להחזיר את השחקנים לשולחן, אפילו אם מדובר בנקודת פתיחה חלשה לשחקנים חדשים".
מגזין הקדימונים למשחקים GameTrailers העניק למשחק ציון של 8.8 מתוך 10, בציינו ש"המנוע אולי עייף וזקן מדי, וכמה מהתכנים כמעט שלא ראויים למחקר, אך אם עדיין אתם מחפשים אחר משחק פעולה/הרפתקה טוב, לכו אחרי אמונת המתנקש".
המגזין הרשמי של Xbox העניק למשחק ציון של 8.5 מתוך 10, בציינו ש"מה שמוצג בפני השחקן נשאר מושך מתמיד.
עדיין מדובר בריגוש מיוחד לסדרת המשחקים, שמשתופף גבוה מעל בניין בן שש קומות ומשקיף על קילומטרים רבים של עולם משחק מרונדר שבנוי בקפידה.
אפילו אם העולם המהפנט ומלא הסכנות מוכר מדי, והפך את מה שלמדנו להכיר כמהפכני לאבולוציוני במלוא מובן המילה".
מגזין הפלייסטיישן הרשמי ב העניק למשחק ציון של 9 מתוך 10, בציינו ש"סיכום לפרק של אציו, המשחק מוכיח את עצמו כשירת הברבור מבריקה".
במהלך הטקס השנתי של פרסי ההישגים האינטראקטיביים של האקדמיה לאמנויות ולמדעים אינטראקטיבים, המשחק Revelations היה מועמד בקטגוריית הישגים מיוחדים באנימציה, אך הפסיד לטובת Uncharted 3: Drake's Deception.
מנהל חברת יוביסופט, איב גיימו, הכריז במהלך כנס שנערך ב-8 בנובמבר 2011 שהמכירות המוקדמות למשחק Revelations היו גבוהות מהרגיל מאלה של Brotherhood, אולם החברה עדיין מצפה לירידה במכירות לעומת קודמו.
לפי החברה למחקר שוק NPD Group, המשחק היה הנמכר הרביעי בגודלו בארצות הברית בנובמבר 2011. המשחק לקח את המקום השני בטבלת המכירות של משחקי הווידאו בממלכה המאוחדת במהלך השבוע הראשון ליציאתו.
כ-61 אחוזים ממכירות המשחק התרחשו במהלך היממה הראשונה ליציאתו.
נכון לפברואר 2012, המשחק מכר למעלה משבעה מיליון עותקים.
המשחק "Assassin's Creed : Revelations" זכה לתשע מועמדויות בטקס פרסי משחקי הווידאו הקנדיים של שנת 2012, מהם זכה בקטגוריית האמנות הוויזואלית; שלוש מועמדויות לפרס באפט"א למשחקים של שנת 2012 בקטגוריות משחק הפעולה הטוב ביותר, המוזיקה המקורית ומצב המולטיפלייר.
בנוסף, המשחק קיבל מועמדות למשחק הפעולה-הרפתקה הטוב ביותר בטקס פרסי מבקרי המשחקים של שנת 2011, שתי מועמדויות למשחק הפעולה-הרפתקאות והקדימון הטוב ביותר של Spike Video Games Awards.
Assassin's Creed (תעתיק: "'אססינס קריד"'; בתרגום חופשי לעברית: "אמונת המתנקש") הוא זיכיון משחקי פעולה-הרפתקאות מסוגת הסיפורת ההיסטורית, שמופץ בידי חברת יוביסופט ומפותח בעיקר בידי יוביסופט מונטריאול באמצעות מנוע המשחק של הסטודיו, "Anvil" ונגזרותיו המתקדמות.
סדרת משחקי הווידאו נוצרה בידי מעצב המשחקים פטריס דזילה, המפיק ג'ייד ריימונד והכותב קורי מיי ומתארת מאבק בן מאות שנים בין מסדר המתנקשים, שנלחם למען השלום ורצון חופשי ומסדר הטמפלרים, אשר חפץ בשלום באמצעות סדר ושליטה.
סדרת המשחקים מציגה היסטוריה בדיונית, אלמנטים מדע בדיוניים ודמויות בדיוניות, שמשולבים יחדיו לתוך אירועים היסטוריים ודמויות היסטוריות מהעולם האמיתי.
במרבית המשחקים, השחקנים שולטים במתנקש מתקופה היסטורית מסוימת, בו בזמן שהוא משחק כמתנקש חניך או כזה שנלכד במרכזו של המאבק בין המתנקשים לטמפלרים בסיפור מסגרת שמתרחש בימים המודרניים.
סדרת המשחקים נחשבת לממשיכת דרכם של משחקי הנסיך הפרסי ושאבה השראה מרומן בשם אלמות מאת הסופר הסלובני ולדימיר ברטול, שמבוסס על אירועים היסטוריים של מסדר החשישיון בממלכת פרס של ימי הביניים.
המשחק הראשון בסדרה, "Assassin's Creed", יצא בשנת 2007, והסדרה כוללת נכון להיום ארבעה עשר משחקים עיקריים, כאשר האחרון שבהם, "Assassin's Creed Shadows", יצא בשנת 2025. סדרת המשחקים הראשית מתרחשת בעולם פתוח וניתן לשחק בה מנקודת מבט בגוף שלישי.
משחקיות הסדרה כוללת קרב פנים אל פנים, התגנבות וחקר סביבתי, תוך שימוש באמנות הפארקור כדי לנווט בסביבה.
המשחקים כוללים משימות ראשיות ומשימות צדדיות, וכמה משחקים אף שילבו מצבי משחק מרובה משתתפים ותחרותיות.
בכל משחק בסדרת המשחקים מוצג סיפור חדש ולעיתים תקופת זמן היסטורית חדשה, כאשר האלמנטים של המשחקיות מתפתחים גם הם.
קיימות שלוש קשתות סיפור מרכזיות החופפות ביניהן.
שלושת המשחקים הבאים, "Assassin's Creed Origins", "Assassin's Creed Odyssey" ו-"Assassin's Creed Valhalla" עוקבים אחר עובדת לשעבר של אבסטרגו בשם ליילה חסן במסע משלה להציל את האנושות מפני אסון.
המשחקים הראשיים בזיכיון משחקי "Assassin's Creed" זכו לביקורות חיוביות בשל השאפתניות שבויזואליות המרשימה, העיצוב האמנותי והנרטיבים השונים של הסיפור.
ביקורת שלילית נמתחה על זמן הפרסום הקצר שבין כותרי המשחקים, הבאגים החוזרים והנשנים וכן העדפתה של מכניקת משחק תפקידים במשחקים מאוחרים יותר (מאשר התגנבות שהייתה מוכרת ממשחקים מוקדמים).
סדרת המשחקים זכתה למספר רב של פרסים והוקרה, ביניהם מספר פרסי "משחק השנה".
זיכיון המשחקים מצליח גם מבחינה מסחרית, כאשר נכון לספטמבר 2022 נמכרו יותר מ-200 מיליון עותקים, והפך לזיכיון הנמכר ביותר של יוביסופט ולאחד מזיכיונות המשחקים הנמכרים ביותר של כל הזמנים.
בשעה שסדרת המשחקים הראשית הופצה עבור קונסולות המשחקים הראשיות ומערכות ההפעלה, מספר משחקי ספין-אוף הופצו עבור הקונסולות הניידות ומכשירים ניידים.
זיכיון הסדרה הוביל לפרסומן של מדיות מודפסות כמו ספרי אמנות, אנציקלופדיות, קומיקס, רומנים, נובלות ספרותיות ונובליזציות.
עיבוד קולנועי של סדרת המשחקים בשם "אמונת המתנקש" יצא לאקרנים בשנת 2016.
בשעה שלמשחקים בסדרה יש מספר קשתות נרטיביות, חברת יוביסופט מחשיבה את הסדרה כזו שכוללת שלוש תקופות זמן של פילוסופיה התפתחותית ועיצובית.
עד למשחק "Assassin's Creed Syndicate" של שנת 2015, זיכיון המשחקים נבנה לפי מודל משחקיות של שחקן יחיד, ולמרות שכלל סביבה של עולם פתוח ואלמנטים של משחק תפקידים, הם התמקדו יותר בסגנון משחק של פעולה-הרפתקאות והתגנבות.
תקופת הזמן השנייה, החל מהמשחק "Assassin's Creed Origins" ועד ל-"Assassin's Creed Mirage", הציגה יותר אלמנטים של משחקי תפקידים ותכנים בזמן אמת כדי לעודד את השתתפותם של השחקנים.
תקופת הזמן השלישית תחל מהמשחק "Assassin's Creed Shadows" ותשתמש בלקחים שנלמדו מתקופת הפיתוח השנייה כדי ליצור משחקים מאתגרים יותר לשחקן יחיד, הדומים למשחקים המוקדמים בסדרה אך כוללים אלמנטים המאפשרים לשחקנים לשתף את הישגיהם ואת התכנים עם אחרים - הכל תחת רכזת האנימוס החדשה.
משחק "Assassin's Creed" הראשון נוצר כתוצאה מרעיונות למשחק המשך ל"הנסיך הפרסי: חולות הזמן" - אף הוא של יוביסופט, והוא תוכנן לצאת לדור השביעי של קונסולות המשחקים.
צוות יוביסופט מונטריאול החליט לנקוט בגישה של עולם פתוח לסגנון המשחקיות של "חולות הזמן", תוך התחשבות בכוח המעבדים המשופר לרנדר שטחים גדולים יותר וקהל אנשים רחב יותר.
מבחינה נרטיבית, הצוות היצירתי רצה להתרחק מהעובדה שהנסיך יהיה הבא בתור לעלות לשלטון, וכי הוא צריך לעבוד בשביל מעמדו.
בנוסף, רצונם לשלב תרבויות נסתרות בסיפור הוביל אותם להתמקד במסדר המתנקשים, בהתבסס על סיעת החשישיון הקדומה של האסמאעיליה, שהיו חסידי האסלאם השיעי, ולקחו את הרעיון מספרו של ולדימיר ברטול אלמות (על-שם מצודת אלמות).
חברת יוביסופט פיתחה נרטיב לפיו השחקן ישלוט במתנקש המלווה דמות שאינה שחקן של נסיך, והם החליטו לקרוא למשחק "הנסיך הפרסי: מתנקש", או "הנסיך הפרסי: מתנקשים".
אולם, החברה התנגדה למשחק של הנסיך הפרסי ללא דמות הנסיך כשחקן שניתן לשחק בו.
הדבר הוביל להצעת מחלקת השיווק לקרוא למשחק בשם "אמונת המתנקש", בהתאם לאני מאמין (באנגלית Creed , אמונה או שבועה) ש"שום דבר אינו נכון, הכל אפשרי".